

**Κως, 14 Μαρτίου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Ο κ. Νικηταράς αποφάσισε να κάνει προεκλογική εκστρατεία με τραμπουκισμούς.”

Από το Γραφείο Τύπου του Δήμου Κω εκδόθηκε η ακόλουθη ανακοίνωση:

“Ο κ. Νικηταράς αποφάσισε να κάνει προεκλογική εκστρατεία με τραμπουκισμούς μια και αποφεύγει το διάλογο μπροστά στους πολίτες με τους άλλους υποψηφίους δημάρχους.

Εγκαινιάζει έναν επικίνδυνο δρόμο, επιχειρώντας να δημιουργήσει εντυπώσεις και πιθανόν και επεισόδια σε συνέντευξη τύπου μιας άλλης παράταξης. Είναι ξεκάθαρη η προσπάθεια του να δημιουργήσει κλίμα οξύτητας και έντασης.

Θα μείνει μόνος του σε αυτή την προσπάθεια, οι πολίτες της Κω θέλουν ήπιο κλίμα, διάλογο, συνεννόηση και συνεργασία.

Ο Πρόεδρος της Μαρίνας κ. Μαραγκός έδωσε αναλυτικά στοιχεία για τα ταμειακά διαθέσιμα της Μαρίνας σε δήλωση του.

Εάν ο κ. Νικηταράς θέλει περαιτέρω στοιχεία, θα ασκήσει το δικαίωμα που ασκεί ο κάθε πολίτης: θα κάνει έγγραφη αίτηση και θα πάρει ότι στοιχεία θέλει.

Αυτός είναι ο νόμιμος και ενδεδειγμένος τρόπος και κανένας άλλος. Τα show, τα καραγκιοζιλίκια και οι τραμπουκισμοί δεν έχουν θέση στην Κω.”

**Γραφείο Τύπου Δήμου Κω**